“สาธิต” บอร์ด PRINC บิ๊กล็อต BH ขายสถาบันการเงิน รับทรัพย์หมื่นลบ.
“สาธิต วิทยากร” บอร์ด-ผู้ถือหุ้น PRINC บิ๊กล็อต BH เฉียด 72 ล้านหุ้น ขายให้สถาบันการเงิน ราคาเฉลี่ย 151.50 บ./หุ้น รับทรัพย์ 10,899 ลบ. นำเงินชำระเงินกู้-ลงทุนต่อในอนาคต
"สาธิต วิทยากร” บอร์ด PRINC บิ๊กล็อต BH เฉียด 72 ล้านหุ้น ขายให้สถาบันการเงิน รับทรัพย์หมื่นลบ. นำเงินชำระเงินกู้-ลงทุนต่อในอนาคต
9 พ.ค. 2565

ผู้สื่อข่าวรายงานว่า วันนี้ (9 พ.ค.2565) มีรายการสรุปซื้อขายกระดานรายใหญ่ (Big lot) ของหุ้นบริษัท โรงพยาบาลบำรุงราษฎร์ จำกัด (มหาชน) หรือ BH จำนวน 8 รายการ ปริมาณ 71,947,100  หุ้น มูลค่ารวม 1.09 หมื่นล้านบาท ราคาเฉลี่ย 151.50 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น BH ปิดตลาดวันนี้อยู่ที่ 162.50 บาท บวก 1 บาท หรือ 0.62% สูงสุดที่ 168.50 บาท ต่ำสุดที่ 161 บาท มูลค่าซื้อขายที่ 1.23 หมื่นล้านบาท
ทั้งนี้มีรายงานข่าวว่า นายสาธิต วิทยากร ประธานคณะกรรมการบริหาร และกรรมการผู้จัดการ บริษัท พริ้นซิเพิล แคปิตอล จำกัด (มหาชน) หรือ PRINC ได้ทำรายการขายบิ๊กล็อตหุ้น BH จำนวน 71.9 ล้านหุ้นให้กับสถาบันการเงินแห่งหนึ่ง หลังตลาดฯ ปิดทำการ เนื่องจากเข้ามาถือหุ้น BH ของนายสาธิตเป็นการถือเพื่อลงทุน เมื่อราคาปรับขึ้นมาจึงได้ทำการขายออกบางส่วนเพื่อนำเงินมาชำระเงินกู้และเพื่อลงทุนต่อในอนาคต โดยผู้ซื้อหุ้น BH ครั้งนี้ได้มีการพูดคุยกันว่าจะเข้ามาถือเพื่อลงทุนระยะยาวและไม่ประสงค์ที่จะนำมาขายต่อในตลาดหุ้นแต่อย่างใด
โครงสร้างผู้ถือหุ้นใหญ่
ที่มา : ตลท. (ภาพรวมข้อมูลผู้ถือหุ้น ณ วันที่ 14 มี.ค. 2565)